ג'ודו באולימפיאדת טוקיו (2020)

תחרויות הג'ודו באולימפיאדת טוקיו 2020, נערכו באולם ניפון בודוקאן, מ-24 עד 31 ביולי 2021, לאחר שבמרץ 2020, בעקבות מגפת הקורונה, הוחלט לדחות את המשחקים האולימפיים לשנת 2021.

386 ג'ודוקא התחרו ב-15 קטגוריות משקל שונות; 7 קטגוריות משקל שונות לגברים, 7 קטגוריות משקל שונות לנשים, ולראשונה גם קטגוריית נבחרות מעורבות.

נבחרת ישראל זכתה במדליית ארד, בתחרות הנבחרות המעורבות, לאחר שניצחה את איטליה, ברזיל ורוסיה והפסידה לצרפת.

סקירה
ההשתתפות בתחרויות הג'ודו בטוקיו 2020, מתבססת על פי רשימת הדירוג העולמי של איגוד הג'ודו העולמי, כפי שעמדה ביוני 2021. 18 הג'ודוקא הראשונים בכל קטגוריית משקל העפילו לתחרות בכפוף למגבלה של נציג אחד למדינה בכל קטגוריית משקל, בהנחה שהשיג את הקריטריון האולימפי. אליהם התווספו 14 ג'ודוקא בכל קטגוריות המשקל מהמארחת יפן.

בקטגוריית הנבחרות המעורבות שהתקיימה לראשונה במשחקים האולימפיים, ההשתתפות הותנתה למדינות שבהם לפחות 6 ג'ודוקא, מתוכם 3 גברים ו-3 נשים, השיגו את הקריטריון האולימפי בשש קטגוריות משקל שונות. 6 הנציגים מחולקים ל-6 קטגוריות משקל: עד 73, עד 90 ו-90+ ק"ג לגברים, עד 57, עד 70 ו-70+ לנשים. בכל מקצה הג'ודאים מתחרים זה מול זה בכל קטגוריית משקל והנבחרת הראשונה שמגיעה ל-4 ניצחונות מעפילה לשלב הבא.

בראש טבלת המדליות סיימה יפן עם 12 מדליות (9 זהב, 2 כסף ו-1 ארד) מתוך 15 מדליות אפשריות. במקום השני סיימה צרפת עם 8 מדליות (2 זהב, 3 כסף ו-3 ארד) ובמקום השלישי סיימה קוסובו עם שתי מדליות זהב. בסך הכל זכו 26 מדינות במדליה בתחרויות הג'ודו במהדורה זו של המשחקים האולימפיים.

טבלת המדליות

רשימת הזוכים במדליות
שמאל|ממוזער|250px|אולם ניפון בודוקאן, אשר אירח את תחרויות הג'ודו באולימפיאדת טוקיו 1964, יארח גם את תחרויות הג'ודו באולימפיאדת טוקיו 2020.

גברים
 משקל זהבכסףארד עד 60 ק"ג נאוהיסה טקטו   יאנג יונג-וויי   ילדוס סמטוב  
לוקה מחיידזה   עד 66 ק"ג היפומי אבה   ואזה מרגוולשווילי   אן באול  
דניאל קרגנין   עד 73 ק"ג שוהיי אונו   לאשה שבדאטואשווילי   אן צ'אנג-רים  
צוגטבאטר צנד-אוצ'יר   עד 81 ק"ג טקאנורי נאגאסה   סעיד מולאי   שאמיל בורצ'שווילי  
מתיאס קאס   עד 90 ק"ג לאשה בכאורי   אדוארד טריפל   דוולט בובונוב  
כריסטיאן טוט   עד 100 ק"ג ארון וולף   צ'ו גו-האם   ז'ורז' פונסקה  
ניאז איליאסוב   מעל 100 ק"ג לוקאש קרפאלק   גוראם טושישוילי   טדי רינר  
טמרלן בשייב  

נשים
 משקל זהבכסףארד עד 48 ק"ג דיסטריה קרסניקי   פונה טונאקי   דריה בילודיד  
אורנצצג מונחבאט   עד 52 ק"ג אוטה אבה   אמנדין בושארד   אודט ג'ופרידה  
צ'לסי ג'יילס   עד 57 ק"ג נורה ג'קובה   שרה-ליאוני סיזיק   ג'סיקה קלימקייט  
צוקאסה יושידה   עד 63 ק"ג קלריס אגבניינו   טינה טרסטניאק   מריה צ'נטרקיו  
קתרין בושמין פינארד   עד 70 ק"ג צ'יזורו אראי   מיכאלה פולרס   מדינה טאימזובה  
סאנה ואן דייק   עד 78 ק"ג שורי המאדה   מדלן מלונגה   אנה-מריה וגנר  
מיירה אגיאר   מעל 78 ק"ג אקירה סונה   אידאליס אורטיס   אירינה קינדזרסקה  
רומן דיקו  

נבחרת מעורבת
 קטגוריהזהבכסףארד נבחרות משולבות  צרפת
 קלריס אגבניינו
 אמנדין בושארד
 גיאום שאן
 קיליאן לה בלוש
 אקסל קלרז'ה
 שרה-ליאוני סיזיק
 רומן דיקו
 אלכסנדר אידיר
 מדלן מלונגה
 טדי רינר
 מרגו פינו  יפן
 צ'יזורו אראי
 שואיצ'ירו מוקאי
 שוהיי אונו
 אקירה סונה
 ארון וולף
 צוקאסה יושידה
 היפומי אבה
 אוטה אבה
 שורי המאדה
 היסאיושי הראסווה
 טקאנורי נאגאסה
 מיקו טאשירו  נבחרת ישראל בג'ודו
מודגשים: השתתפו אקטיבית
 גילי שריר
 שגיא מוקי
 רז הרשקו
 פיטר פלצ'יק
 תמנע נלסון-לוי
 טוהר בוטבול
 אורי ששון
 לי קוכמן
 שירה ראשוני
 ברוך שמאילוב
 ענבר לניר
 גרמניה
 ג'יאובאנה סקוקסימרו 
 דומיניק רסל
 אנה-מריה וגנר
 קרל-ריכרד פריי 
 תרזה שטול 
 סבסטיאן זיידל
 אדוארד טריפל
 יוהנס פריי 
 יסמין קולבס 
 קתרינה מנץ 
 מרטינה טריידוס 
 איגור ונדטקה 

ישראל בתחרויות הג'ודו
 תחרויות אישיות 
12 ג'ודוקא ב-12 מתוך 14 קטגוריות המשקל ביחידים, ייצגו את ישראל באולימפיאדת טוקיו. זו הייתה נציגות הג'ודו הישראלית הגדולה ביותר שנשלחה למשחקים האולימפיים. בתחרויות האישיות, ישראל סיימה ללא מדליות.

שני ג'ודוקא סיימו במקום החמישי; שירה ראשוני בקטגוריית המשקל עד 48 ק"ג שהפסידה בקרב על מדליית הארד וסיימה עם 3 ניצחונות ו-2 הפסדים וברוך שמאילוב בקטגוריית המשקל עד 66 ק"ג שהפסיד בקרב על הארד וסיים עם 3 ניצחונות ו-2 הפסדים.

שלושה ג'ודוקא סיימו במקום השביעי; תמנע נלסון-לוי בקטגוריית המשקל עד 57 ק"ג שהודחה בשלב רבע הגמר וסיימה עם ניצחון אחד ושני הפסדים, טוהר בוטבול בקטגוריית המשקל עד 73 ק"ג שהודח בשלב רבע הגמר וסיים עם שני ניצחונות ושני הפסדים ופיטר פלצ'יק שהודח בשלב רבע הגמר וסיים עם ניצחון אחד ושני הפסדים.

שבעה ג'ודוקא סיימו בשלבים המוקדמים; שגיא מוקי הודח בסיבוב השלישי, לי קוכמן הודח בסיבוב השלישי, גילי כהן הודחה בסיבוב השני, ענבר לניר הודחה בסיבוב השני, רז הרשקו הודחה בסיבוב השני, אורי ששון הודח בסיבוב השני וגילי שריר הודחה בסיבוב הראשון.

במהלך התחרויות בקטגוריית המשקל עד 73 ק"ג, החרים הג'ודוקא האלג'יראי פתחי נורין את השתתפותו בסיבוב הראשון כדי להימנע ממפגש אפשרי עם טוהר בוטבול הישראלי בסיבוב השני. בתום המשחקים האולימפיים נורין הושעה לעשר שנים מתחרויות על ידי איגוד הג'ודו העולמי ועקב כך החליט לפרוש.

 מדליית ארד בתחרות הנבחרות המעורבות 
בתחרות הנבחרות המשולבת גברים-נשים מקטגוריות משקל שונות, אשר נערכה בטוקיו 2020 לראשונה גם במסגרת המשחקים האולימפיים, ישראל זכתה במדליית הארד האולימפית המשותפת. הנבחרת החלה את דרכה בשלב שמינית הגמר, שם ניצחה בתוצאה 3:4 את נבחרת איטליה. ברבע הגמר, הנבחרת הפסידה 4:3 לצרפת, ונשרה לקרבות בית הניחומים. שם ניצחה את ברזיל בתוצאה 2:4 ועלתה לסדרת קרבות על מדליית הארד. בקרב על המדליה, התמודדה הנבחרת מול נבחרת רוסיה, שהתחרתה תחת דגל הוועד האולימפי הרוסי, וניצחה בתוצאה 1:4.

ראו גם
 ג'ודו במשחקים האולימפיים
 ג'ודו באולימפיאדת לונדון 2012
 ג'ודו באולימפיאדת ריו דה ז'ניירו 2016

קישורים חיצוניים
 ענף הג'ודו - אתר הוועד האולימפי הבינלאומי

הערות שוליים

*
2020
ג'ודו
2020, אולימפיאדה